LaMia Flight 2933

LaMia flight 2933 var en flyvning med LaMia fra Viru Viru internasjonale lufthavn i Bolivia til José María Córdova internasjonale lufthavn i Colombia. 28. november 2016 styrtet flyet ved Cerro Gordo i La Unión i Colombia. Flyvningen var chartret av fotballklubben Chapecoense, som var på vei til Medellín for å spille finale i Copa Sudamericana. Ombord var også 21 journalister og ni besetningsmedlemmer. Av de 77 personene ombord, overlevde kun seks. Det var tre spillere i Chapecoense, forsvarsspillerne Alan Ruschel og Helio Zampier Neto og keeperen Jakson Follman, en flytekniker, en flyvertinne og en journalist.

Tidlig i etterforskningen regnes det for sannsynlig at flyet har gått tomt for drivstoff. Flyvningen var helt maksimalt av flyets rekkevidde, de unnlot å gjennomføre en planlagt mellomlanding for etterfylling av drivstoff etter forsinkelser. På ulykkesstedet utbrøt det heller ingen brann og motorene så ut som at de ikke hadde vært i gang da de traff bakken. Det ble heller ikke funnet drivstoff på krasjstedet. Flyets ferdsskriver og opptaksboks ble funnet nokså intakt tidlig i etterforskningen.

 Flyet 
Flyet var av typen Avro RJ85 (British Aerospace 146) fra LaMia Airlines. Det ble bygget i 1999 og var dermed snaut 18 år da ulykken inntraff. Det var registrert CP-2933, med serienummer E2348. Maskinen hadde fire Lycoming LF507-1F motorer. Det hadde tidligere fløyet for andre flyselskaper, også chartret. En periode fra 2010 til 2013 sto det i opplag. 

 Se også 
Andre flyulykker som har rammet fotballklubber:
Superga-ulykken
München-ulykken

 Referanser 

Kategori:Flyulykker i Colombia
Kategori:Flyulykker i 2016
Kategori:Ulykker og hendelser med British Aerospace 146
Kategori:2016 i Colombia